gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 5001, del 09-05-2005 (2005/4122)

Juí verbal de desnonament número 646/2004. Cèdula de notificació.
-----------------------------------------------------------------

### Dades del document

Número de DOGV
:   5001

Data del DOGV
:   09-05-2005

Secció del DOGV
:   IV. ADMINISTRACIÓ DE JUSTÍCIA - A) EDICTES I CÈDULES DE NOTIFICACIÓ D'INTERLOCUTÒRIES, PROVISIONS I SENTÈNCIES

Número del document
:   2005/4122


Organisme emissor
:   Jutjat de Primera Instància Número 5 de Dénia

Tipus de document
:   Anunci

Juí verbal de desnonament número 646/2004. Cèdula de notificació. [2005/Q4122]
  
Procediment: assumpte civil 646/2004
  
Juí: juí verbal (desnonament per falta de pagament) 646/2004
  
Part demandant: Antonio Ballester Vicens
  
Part demandada: Valentín Campoy Fernández
  
Al juí a què es fa referència s'ha dictat la resolució el text de la qual, literalment, diu així:
  
«Decisió
  
Estime la demanda presentada per Antonio Ballester Vicens contra Valentín Campoy Fernández i declare resolt per falta de pagament el contracte d'arrendament que lligava les parts sobre el local situat a Dénia, urbanització La Cenia, carrer del Mar Egeu, Cenia 7, local comercial número 2, i declare que pertoca el desnonament, amb l'advertència de llançament si no la deixa vàcua, expedita i a disposició de l'actora. Així mateix, condemne el demandat a pagar a l'actora la quantitat de 2.465,33 euros (dos mil quatre-cents seixanta-cinc euros i trenta-tres cèntims) en concepte de rendes impagades i rebuts que es deuen, així com al pagament de les rendes que vencen fins a l'efectiu lliurament de la possessió.
  
Impose les costes d'este procediment al demandat.
  
Notifiqueu la present sentència a les parts.
  
Manera d'impugnació: mitjançant un recurs d'apel·lació davant l'Audiència Provincial d'Alacant (article 455 de la Llei d'Enjudiciament Civil).
  
El recurs es prepararà a través d'un escrit presentat en este jutjat en el termini de cinc dies hàbils comptadors des del sendemà de la notificació, limitat a citar la resolució apel·lada, manifestant la voluntat de recórrer, amb expressió dels pronunciaments que impugna (article 457.2 de la Llei d'Enjudiciament Civil).
  
Esta és la sentència, que pronuncie, mane i firme.
  
Publicació: la sentència anterior l'ha dictada, llegida i publicada el jutge que la subscriu mentre realitzava audiència pública en el dia de hui. En done fe».
  
Atés el desconeixement de l'actual domicili o residència de la part demandada, i de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'acorda la publicació del present edicte per a portar a efecte la diligència de notificació de sentència a la part demandada.
Diari Oficial de la Generalitat Valenciana


Sumari del DOGV 5055, del 22-07-2005 (2005/8530)

Expedient número MY05/00306/S/38. Edició d'agendes UPV 2005-06.
---------------------------------------------------------------

### Dades del document

Número de DOGV
:   5055

Data del DOGV
:   22-07-2005

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2005/8530


Data del document
:   13-07-2005

Organisme emissor
:   Universitat Politècnica de València

Tipus de document
:   Resolució

Anàlisi jurídica

 Descriptors 

:   * edició
    * adjudicació de contracte administratiu
    * contracte de serveis
    * licitació

Expedient número MY05/00012/S/38. Edició d'agendes UPV 2005-06. [2005/X8530]
  
1. Entitat adjudicadora
  
a) Organisme: Universitat Politècnica de València
  
b) Dependència: Àrea d'Informació
  
c) Número d'expedient: MY05/00253/S/38
  
2. Objecte del contracte
  
a) Tipus de contracte: Subministraments
  
b) Descripció de l'objecte: edició d'agendes UPV 2005-06
  
c) Lot
  
Lot 1: edició d'agendes UPV 2005-06
  
d) Butlletí o diari oficial i data de publicació de l'anunci de licitació: Diari Oficial de la Generalitat Valenciana de data 12 de Maig de 2005
  
3. Tramitació, procediment i forma d'adjudicació
  
a) Tramitació: ordinària.
  
b) Procediment: obert.
  
c) Forma: concurs públic.
  
4. Pressupost base de licitació
  
Lot 1: 106.259,00 Euros.
  
5. Adjudicació
  
a) Data: 12 de juliol de 2005
  
b) Contractista:
  
Lot 1: Textosimatges
  
c) Nacionalitat:
  
Lot 1: espanyola
  
d) Import d'adjudicació:
  
Lot 1: 87.785,00 euros.
Diari Oficial de la Generalitat Valenciana


Sumari del DOGV 5023, del 08-06-2005 (2005/5653)

Notificació per compareixença a Muebles y Ornamentación, SL, i altres.
----------------------------------------------------------------------

### Dades del document

Número de DOGV
:   5023

Data del DOGV
:   08-06-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/5653


Organisme emissor
:   Entitat Pública de Sanejament d'Aigües Residuals de la Comunitat Valenciana

Tipus de document
:   Anunci

Notificació per compareixença a Muebles y Ornamentación, SL, i altres. [2005/F5653]
  
De conformitat amb el que disposa l'article 112.2 de la Llei 58/2003, de 17 de desembre, General Tributària, intentada la notificació, per dues vegades, als interessats o als seus representants, no s'ha pogut realitzar per causes no imputables a aquesta entitat. Per aquest motiu se cita els interessats que s'allisten tot seguit, o els seus representants, per a ser notificats per compareixença, en el termini dels 15 dies naturals següents a aquesta publicació, a la seu d'aquesta Entitat Pública de Sanejament d'Aigües Residuals de la Comunitat Valenciana, situada a València, carrer d'Álvaro de Bazán, número 10, entresòl, a l'efecte de ser notificats dels actes relatius a l'aprovació de coeficients correctors, de la tramitació de la qual és responsable aquesta entitat. Si passat l'esmentat termini no hagueren comparegut, es tindrà per practicada la corresponent notificació des del dia següent al del venciment d'aquest.
  
València, 17 de maig de 2005.- El cap del Departament de Gestió del Cànon: Vicent Rodilla Palacio.
  
Empresa NIF Núm. DPAR
  
Muebles y Ornamentación, SL X78855698 3495
  
Regalos Eurodecor, SL Q20632702 4153
  
La Scala Shoe S, SL U11422790 4203
  
Martínez y Llinares, SL B85897851 4483
  
José A. Dasit Albert 61814752E 4860
  
Sillerías Benlloch, SL S60135671 4944
  
Agatángelo, SL G03063187 5287
  
Innovacal Servicios Técnicos
  
y Auxiliares, SL Q65115429 5358
  
Navarro y Blanco, SL X52662985 5996
Diari Oficial de la Generalitat Valenciana


Sumari del DOGV 4989, del 20-04-2005 (2005/4044)

Informació pública del projecte d'obertura d'un abocador de residus inerts al paratge Loma Redonda.
---------------------------------------------------------------------------------------------------

### Dades del document

Número de DOGV
:   4989

Data del DOGV
:   20-04-2005

Secció del DOGV
:   V. ALTRES ANUNCIS - E) MEDI AMBIENT

Número del document
:   2005/4044


Organisme emissor
:   Ajuntament de Monforte del Cid

Tipus de document
:   Anunci

Informació pública del projecte d'obertura d'un abocador de residus inerts al paratge Loma Redonda. [2005/M4044]
  
D'acord amb el que disposa l'article 20 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de l'Impacte Ambiental, se sotmet a informació pública el següent projecte:
  
Projecte: d'obertura d'un abocador de residus inerts.
  
Situació: paratge Loma Redonda, polígon 3, parcel·la 50.
  
Promotor: José Luis Alberola Sirvent.
  
Lloc: Ajuntament de Monforte del Cid, Servei d'Urbanisme.
  
Període: 30 dies, comptats a partir de l'endemà de la publicació d'este anunci en el Diari Oficial de la Generalitat Valenciana.
Diari Oficial de la Generalitat Valenciana


Sumari del DOGV 5028, del 15-06-2005 (2005/6873)

RESOLUCIÓ d'1 de juny de 2005, de la Direcció General d'Ensenyament, per la qual es determina el preu màxim del servici de menjador escolar en els centres concertats.
----------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2005/06/01/(1)/dof/vci/html**

### Dades del document

Número de DOGV
:   5028

Data del DOGV
:   15-06-2005

Secció del DOGV
:   I. DISPOSICIONS GENERALS

Número del document
:   2005/6873


Data del document
:   01-06-2005

Organisme emissor
:   Conselleria de Cultura, Educació i Esport

Tipus de document
:   Resolució

Descriptors 

:   * preu màxim
    * restauració col·lectiva
    * centre d'ensenyament
    * legislació
    * menjador escolar

RESOLUCIÓ d'1 de juny de 2005, de la Direcció General d'Ensenyament, per la qual es determina el preu màxim del servici de menjador escolar en els centres concertats. [2005/M6873]
  
Vist el Decret 128/1986, de 20 d'octubre, pel qual es regulen les activitats complementàries i de servicis dels centres docents privats en règim de concerts a la Comunitat Valenciana i l'Orde de 13 de febrer de 1987, de la Conselleria de Cultura, Educació i Ciència per la qual es desenrotlla el citat decret.
  
Vista la Resolució de 28 de juny de 2002, de la Direcció General de Centres Docents de la Conselleria de Cultura i Educació, per la qual es regulen els menjadors escolars dels centres docents públics no universitaris de titularitat de la Generalitat Valenciana (DOGV de 10 de juliol de 2002).
  
Vista la Resolució de 10 de maig de 2005, de la Direcció General de Centres Docents, sobre el servici complementari de menjador dels centres públics de titularitat de la Generalitat Valenciana per al curs 2005/2006 (DOGV de 16 de maig).
  
Esta Direcció General resol:
  
Primer
  
Determinar el preu de referència per a l'establiment del preu màxim que, pel servici de menjador escolar, poden percebre els centres concertats en 4,92 euros.
  
Segon
  
El preu que s'arreplega en l'apartat anterior només produirà efectes per a l'autorització de preus per la prestació del servici de menjador escolar en els centres concertats de la Comunitat Valenciana. Per tant, el preu determinat en la present resolució no substituïx ni modifica l'establit, per a l'alumnat dels centres públics, en l'apartat 8 de la Resolució de 10 de maig de 2005, de la Direcció General d'Ensenyament, sobre el servici complementari de menjador dels centres públics de titularitat de la Generalitat Valenciana per al curs 2005/2006 (DOGV de 16 de maig).


Còpia Permalink ELI
Diari Oficial de la Generalitat Valenciana


Sumari del DOGV 4997, del 03-05-2005 (2005/4690)

Notificació per edicte, acord de suspensió del procediment, expedient 393/04 SAN, seguit contra Irving Robert.
--------------------------------------------------------------------------------------------------------------

### Dades del document

Número de DOGV
:   4997

Data del DOGV
:   03-05-2005

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2005/4690


Organisme emissor
:   Conselleria de Territori i Habitatge

Tipus de document
:   Anunci

Notificació per edicte, acord de suspensió del procediment, expedient 393/04 SAN, seguit contra Irving Robert. [2005/X4690]
  
De conformitat amb el que disposen els articles 59.5 i 61 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, es fa pública la notificació en extracte de l'acte dictat en l'expedient sancionador que s'indica, instruït per la Conselleria de Territori i Habitatge a la persona o entitat denunciada que a continuació s'allista, ja que s'ha intentat la notificació en l'últim domicili conegut, però aquesta no s'ha pogut practicar.
  
Expedient número: 393/04 SAN
  
Interessat: Irving Robert
  
Últim domicili conegut: av. Joan Carles I, 61-63 de Xaló (Alacant)
  
Assumpte: acord de suspensió del procediment que dicta el director territorial de Territori i Habitatge d'Alacant el 16 de febrer de 2005.
  
El corresponent expedient es troba en l'Àrea de la Inspecció del Territori de la Conselleria de Territori i Habitatge, c/ Francesc Cubells, 7, 46650 València, on haurà de comparéixer per a conéixer el contingut íntegre de l'acte en el termini de deu dies hàbils, comptadors des de l'endemà de la publicació del present edicte en el Diari Oficial de la Generalitat Valenciana.
  
S'informa la persona interessada del dret que l'assisteix d'aportar les al·legacions que estime convenients en la seua defensa, o, si és el cas, a interposar recurs, tot això dins del termini legalment establit. Transcorregut aquest sense haver fet ús d'aquest dret, es dictaran les resolucions oportunes.
Diari Oficial de la Generalitat Valenciana


Sumari del DOGV 5023, del 08-06-2005 (2005/5854)

Informació pública de la vint-i-dosena bis modificació puntual del pla general.
-------------------------------------------------------------------------------

### Dades del document

Número de DOGV
:   5023

Data del DOGV
:   08-06-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/5854


Organisme emissor
:   Ajuntament de Sant Vicent del Raspeig

Tipus de document
:   Anunci

Informació pública de la vint-i-dosena bis modificació puntual del pla general. [2005/F5854]
  
En compliment del que ha acordat el Ple municipal en la sessió del 27 d'abril de 2005, se sotmet a informació pública, pel termini d'un mes, la vint-i-dosena bis modificació puntual del pla general, referida a elements dotacionals a la Urbanització Haygón, redactada per l'arquitecte municipal l'abril de 2005, a fi que puga ser examinada al Departament d'Urbanisme en horari de 09.00 a 13.00 hores, i formular-se les al·legacions que s'estimen pertinents.
  
I tot això en compliment del que es preceptua en els articles 38, 55 i 57 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 5162, del 26-12-2005 (2005/13587)

Informació pública del projecte de reparcel·lació forçosa del sector P-R/UE R2 del Pla General d'Ordenació Urbana.
------------------------------------------------------------------------------------------------------------------

### Dades del document

Número de DOGV
:   5162

Data del DOGV
:   26-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/13572


Organisme emissor
:   Ajuntament d'Ibi

Tipus de document
:   Anunci

Informació pública del projecte de reparcel·lació forçosa del sector P-R/UE R2 del Pla General d'Ordenació Urbana. [2005/A13833]
  
En compliment de la resolució de l'Alcaldia Presidència, de data 10 de novembre de 2005, se sotmet a informació pública el projecte de reparcel·lació forçosa del sector PR2/UE R2, del Pla General d'Ordenació Urbana d'Ibi, que, íntegrament, és com es diu tot seguit:
  
«Ha entrat en este Ajuntament el projecte de reparcel·lació forçosa del sector PR2/UE R2 del Pla General d'Ordenació Urbana d'este municipi, presentat per la mercantil Construcciones Hermanos Bernabéu Gisbert, SL.
  
Atés l'article 69 de la Llei 6/1994, de 15 de novembre, de la Generalitat Valenciana, LRAU, resolc:
  
Primer. Sotmetre a informació pública el projecte de reparcel·lació forçosa del sector PR2/UE R2, del Pla General d'Ordenació Urbana d'este municipi, presentat per la mercantil Construcciones Hermanos Bernabéu Gisbert, SL.
  
Segon. La informació pública s'efectuarà mitjançant un edicte publicat en un diari d'informació general editat a la Comunitat Valenciana i en el Diari Oficial de la Generalitat Valenciana. Podran presentar-se al·legacions durant 20 dies comptadors des de la publicació de l'edicte en el Diari Oficial de la Generalitat Valenciana, amb l'avís previ als titulars cadastrals al seu domicili fiscal.
  
Tercer. L'expedient podrà consultar-se al Departament d'Urbanisme, els dies laborables de 09.00 a 14.00 hores.
  
Quart. Una vegada hagen conclòs les operacions anteriors i una vegada s'haja emés l'informe tècnic, el Ple de l'Ajuntament podrà aprovar el projecte de reparcel·lació forçosa del sector PR2/UE R2 del Pla General d'Ordenació Urbana d'este municipi.»
  
Cosa que es fa pública als efectes disposats en l'article 69, de la Llei 6/1994, de 15 de novembre, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 5164, del 28-12-2005 (2005/14388)

Informació pública de l'Actuació Integrada SAPU-2 de les normes subsidiàries de Viver.
--------------------------------------------------------------------------------------

### Dades del document

Número de DOGV
:   5164

Data del DOGV
:   28-12-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/14140


Organisme emissor
:   Hermanos Ventura, SL

Tipus de document
:   Anunci

Informació pública de l'Actuació Integrada SAPU-2 de les normes subsidiàries de Viver. [2005/X14223]
  
Conforme al procediment simplificat previst en l'article 48 de la Llei 6/1994, Reguladora de l'Activitat Urbanística, se sotmet a informació pública en la Notaria de Mª. José Perelló Agustina, a la Plaça Major, nº 13 de Viver (Castelló), telèfon 133-51 90 03, l'Alternativa Tècnica del Programa per al desenvolupament de l'Actuació Integrada anomenada SAPU-2 en Sòl Apte per a Urbanitzar de les Normes Subsidiàries de Viver, composta per memòria del programa, pla parcial, estudi de protecció del paisatge, document d'homologació modificativa i avantprojecte d'urbanització, promogut a instàncies de la mercantil Hermanos Ventura, SL, amb domicili a la Vall d'Uixó, Polígon Industrial Belcaire, parcel·la nº 304 i CIF: V-89.036.514.
  
Els interessats podran obtindre còpia de l'acta de Protocol·lització o exigir que aquesta els siga exhibida en termini de 20 dies des de la publicació de l'anunci en el Diari Oficial de la Generalitat Valenciana.
  
Així mateix, podran consultar la documentació en l'Ajuntament de Viver i presentar-hi al·legacions o alternatives tècniques en competència. També durant els deu primers dies es podrà sol·licitar una pròrroga del termini en els termes i condicions senyalats a l'article 46.4 de la referida Llei i amb la prestació de la caució en la quantia que es fixe per l'Ajuntament.
  
Acabat el termini de 20 dies, o 40 si existira pròrroga, quedarà obert nou termini de 5 dies per a la presentació de proposicions jurídiques i econòmiques, transcorregut el qual, l'endemà hàbil, es procedirà a l'obertura de pliques en l'Ajuntament, obrint-se un nou període de consultes i al·legacions de 10 dies següents a l'Acta d'obertura que determinarà l'Ajuntament.
Diari Oficial de la Generalitat Valenciana


Sumari del DOGV 5058, del 27-07-2005 (2005/8351)

Informació pública del projecte d'urbanització del sector PP-33 del PGOU de la Vila Joiosa.
-------------------------------------------------------------------------------------------

### Dades del document

Número de DOGV
:   5058

Data del DOGV
:   27-07-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/8351


Organisme emissor
:   Ajuntament de la Vila Joiosa

Tipus de document
:   Anunci

Informació pública del projecte d'urbanització del sector PP-33 del PGOU de la Vila Joiosa. [2005/M8351]
  
Per mitjà de la present informació pública, es fa públic que el regidor delegat d'Urbanisme, en data 10 de juny de 2005, amb el número 1973, ha dictat la següent resolució en la part dispositiva de la qual literalment s'expressa:
  
Resolc:
  
Primer
  
Sotmetre a informació pública el projecte d'urbanització del sector PP-33 Bulevard 1 del PGOU de la Vila Joiosa, presentat per Vicente Pastor Martínez, en representació de la mercantil Investjonia SL, en condició d'agent urbanitzador del sector PP-33 Bulevard 1. La dita documentació es va presentar per mitjà de registre d'entrada número 5027 de 6 de maig de 2005.
  
Segon
  
Remeteu avís previ a la publicació de l'anunci d'informació pública amb el mateix contingut de l'edicte d'informació pública, als qui consten com a titulars cadastrals de drets afectats per l'actuació proposada.
  
Tercer
  
El tràmit d'informació pública serà de 20 dies hàbils que es computaran a partir de la publicació del corresponent anunci per mitjà d'edicte en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana. Es podran presentar al·legacions durant tal període. Tota la documentació tècnica objecte d'informació pública es troba a les oficines d'Urbanisme, síties al carrer d'Hernán Cortés, número 2, en horari de 09.00 a 13.00 hores, de dilluns a divendres ambdós inclusivament.
  
Contra la present resolució, no es pot interposar cap recurs administratiu ni jurisdiccional, per constituir un acte de tràmit que no decidix directament ni indirectament el fons de l'assumpte, no determina la impossibilitat de continuar el procediment i no produïx indefensió o perjudici irreparable a drets i interessos legítims.
  
Cosa que faig pública per a complir el requisit establit en l'article 46.3 de la Llei Reguladora de l'Activitat Urbanística.
Diari Oficial de la Generalitat Valenciana


Sumari del DOGV 4938, del 03-02-2005 (2005/651)

Informació pública de l'aprovació definitiva del compte de liquidació definitiva de la unitat d'execució 5 d'Almàssera.
-----------------------------------------------------------------------------------------------------------------------

### Dades del document

Número de DOGV
:   4938

Data del DOGV
:   03-02-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/651


Organisme emissor
:   Ajuntament d'Almàssera

Tipus de document
:   Anunci

Informació pública de l'aprovació definitiva del compte de liquidació definitiva de la unitat d'execució 5 d'Almàssera. [2005/A651]
  
L'Ajuntament d'Almàssera, en la sessió plenària de 26 de juliol de 2004, va aprovar definitivament el compte de liquidació definitiva de la unitat d'execució número 5 d'Almàssera.
  
Per això s'exposa al públic, d'acord amb el que disposa l'article 69 de la Llei 6/1994, Reguladora de l'Activitat Urbanística, en relació amb l'article 129 del Reglament de Gestió Urbanística, de 25 d'agost de 1978, amb l'advertiment que, contra l'esmentat acte, que posa fi a la via administrativa, i davant del Ple, s'hi pot interposar, en el termini d'un mes i amb caràcter potestatiu, el recurs de reposició previ al contenciós administratiu, o este directament, davant de la Sala del Tribunal Superior de Justícia de la Comunitat Valenciana, en el termini de dos mesos, comptadors ambdós terminis des de l'endemà de la publicació del present edicte en el Diari Oficial de la Generalitat Valenciana.
  
Tot això, sense perjudici que s'hi puga exercir qualsevol altre recurs o acció que s'estime oportú.